suraosing sêrat dhawuhipun pêpatih dalêm, katitimasan kaping 24 Juli 1933 ôngka 464 C/4/I bab tatanan wêwaton tumindakipun manawi pêpatih dalêm parêpatan wontên ing konpêrènsinipun Kangjêng Tuwan Guprênur Surakarta sarta Ngayogyakarta, kalihan para wêwakilipun parentah Jawi, sarèhning kaparênging karsa dalêm, wêwaton gangsal bab ingkang kasêbut ing sêrat dhawuh nagari wau, sawêg kadhawuhan angrêmbag wontên ing konpêrènsi, lajêng kadospundi pikantuking rêmbagipun, kadhawuhan angunjukakên ing sahandhap sampeyan dalêm ingkang wicaksana ingkang sinuhun kangjêng susuhunan, dados tatanan wêwaton kasêbut ôngka 1 dumugi 5, ing sêrat dhawuhipun pêpatih dalêm nginggil wau, sagêd ugi wontên ewahipun, dening botên dipun rujuki ing konpêrènsi.